stanford-oval/wikipedia huggingface dataset:
สิทธา สภานุชาติ
ประวัติ

สิทธา สภานุชาติ มีชื่อเล่นว่า เอี๊ยง หรือ เล่งเอี๊ยง ซึ่งแปลเป็นภาษาไทยว่าพระอาทิตย์ จบการศึกษาชั้นมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เป็นนักเรียนแลกเปลี่ยนโครงการวายเอฟยู รุ่นที่ 13 แต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีน้องสาว 1 คนอายุห่างกัน 5 ปี
สิทธาเข้าสู่วงการบันเทิงโดยแสดงโฆษณา จากนั้นเข้ามาเป็นนักร้องที่บริษัทอาร์เอส ตั้งแต่อายุ 17 ปี โดยเข้าไปเป็นศิลปินฝึกหัดก่อน จนได้เป็นหนึ่งในศิลปินบอยแบนด์วง "รูกกีบีบี (Rookie BB)" สังกัดอาร์เอส มีผลงานตั้งแต่ พ.ศ. 2553–พ.ศ. 2556 ทำเพลงได้ 6 ซิงเกิล
พอวงยุบไปเป็นจังหวะที่อาร์เอสเปิดช่อง 8 ทีวีดาวเทียมขึ้น จึงมีโอกาสได้ชิมลางลองเล่นละครโดยรับบทเป็นตัวประกอบก่อน เช่นเรื่อง กากับหงส์ กับบทน้องชายนางเอก จนได้รับบทพระเอกเรื่องแรกคือ ชิงรักหักสวาท แสดงคู่กับกุลมาศ ลิมปวุฒิวรานนท์ ปี 2558 แสดงละครเรื่อง ลิเกหมัดสั่ง รับบทเป็นพระเอกลิเกตกอับที่ต้องมาต่อยมวยเพื่อหาเลี้ยงครอบครัว ผลงานต่อมาคือ ละครเรื่อง ดอกซ่อนชู้ มีฉากหลังที่เกิดขึ้นในสมัยรัชกาลที่ 6 และรัชกาลที่ 7 เป็นละครที่เรตติ้งดีที่สุดของช่อง 8 ในขณะนั้น และต่อมาแสดงเรื่อง สุดแต่ใจจะไขว่คว้า ซึ่งเป็นบทประพันธ์ของโบตั๋น ปี 2559 แสดงละครเรื่อง บ่วงรักสลักแค้น เป็นละครรักแนวชีวิต ในปี 2559 สมัครเข้ารับราชการทหาร ในสังกัดมณฑลทหารบก ที่ 11 ผลัด 2 และปลดประจำการปี 2561 ในปีเดียวกันนี้แสดงละครเรื่อง พยัคฆา เป็นละครแนวบู๊จินตนิมิตรเรื่องแรก ของช่อง 8  โดยรับบทเป็นภาคิน
ผลงาน > ผลงานเพลง

บทความหลัก: รูกกีบีบี § ผลงาน
ผลงาน > การแสดง > ละครโทรทัศน์/ซีรีส์/ซิตคอม

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2556 | กากับหงส์ | ดอม | ช่อง 8  |
| 2557 | ชิงรักหักสวาท | หาญ ส่องหล้า | ช่อง 8  |
| 2558 | ลิเกหมัดสั่ง | เพชร | ช่อง 8  |
| 2558 | ดอกซ่อนชู้ | เทพไท | ช่อง 8  |
| 2558 | สุดแต่ใจจะไขว่คว้า | พัฒนะ ประกอบผล (พัฒน์) | ช่อง 8  |
| 2559 | บ่วงรักสลักแค้น | ชยพล | ช่อง 8  |
| 2561 | พยัคฆา | ภาคิน | ช่อง 8  |
| 2562 | เทพธิดาขนนก | ศุภกฤต | ช่อง 8  |
| 2563 | เรือนสายสวาท | แผ่นภพ พิทักษ์อัครา | ช่อง 8  |
| 2563 | Club Friday the series 12 ตอน รักซับซ้อน | พฤกษ์ | จีเอ็มเอ็ม 25  |
| 2563 | ฝ้ายแกมแพร | ธงฉาน วันประกาศ | จีเอ็มเอ็ม 25  |
| 2563 | บังเกิดเกล้า | อัครพล | อมรินทร์ทีวี |
| 2564 | เรยา | รอยบุญ บุญบันดาล | ช่อง 8 |
| 2565 | สายรุ้ง | หมอพรพันธ์ | ช่องวัน |
| 2565 | ฟ้า/ทาน/ตะวัน | ตะวัน | อมรินทร์ทีวี |
| 2566 | Club Friday the Series 14 Love & Belief ตอน สะใภ้จีน | คุณเดชา | ช่องวัน |
| 2566 | โคตรเหงาเรา 2 คน Loneliness Society | อาทิตย์ | จีเอ็มเอ็ม 25 |
| 2567 | ทองประกายแสด | วีระชัย / โฮง | ช่องวัน |
| 2567 | หม่อมเป็ดสวรรค์ | พระเจนอภิบาล | ไทยพีบีเอส |
ผลงาน > มิวสิควีดีโอ

| ปี พ> ศ. | เพลง | ศิลปิน |
| --- | --- | --- |
| 2552 | "คนโสดมีบ้างไหม" | Flame |
| 2552 | "มีฉันเป็นอะไร" | ขนมจีน (กุลมาศ ลิมปวุฒิวรานนท์) |
| 2557 | "ตัดสินใจไม่ถูก" | คาราเมล (Karamail) |
| 2557 | "อยากจะดีกว่านี้ (Better Man)" | อั๋น (เจษฎา ตรีรุ่งกิจ) |
| 2559 | "อย่าเปลี่ยนเป็นไม่รักกัน (Begin Again)" | เอก (สุระเชษฐ์ ศรีพรม) |
| 2566 | เพลงประกอบละครอย่างปล่อย(วังดอกหญ้า) | เอี้ยงสิทธา |
พัชรินทร์ มั่นปาน

| พัชรินทร์ มั่นปานป> ช., ป.ม., ร.จ.พ. |
| --- | --- |

สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 1 ธันวาคม พ.ศ. 2502 (65 ปี) อำเภอดำเนินสะดวก จังหวัดราชบุรี

พัชรินทร์ มั่นปาน (เกิด 1 ธันวาคม พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปไตยใหม่
ประวัติ

พัชรินทร์ มั่นปาน เกิดเมื่อวันที่ 1 ธันวาคม พ.ศ. 2502 ที่อำเภอดำเนินสะดวก จังหวัดราชบุรี เป็นบุตรของนายสมศักดิ์ กับนางทองดี มั่นปาน สำเร็จการศึกษาระดับปริญญาตรี  ด้านภาษาไทย และปริญญาโท สาขาเทคโนโลยีการศึกษา จากมหาวิทยาลัยบูรพา
ด้านชีวิตครอบครัว ได้หย่าขาดจากคู่สมรสแล้ว มีบุตร 2 คน
การทำงาน

พัชรินทร์ รับราชการครูตั้งแต่ปี พ.ศ. 2522 กระทั่งในปี พ.ศ. 2549 ได้ลาออกจากราชการในตำแหน่งสุดท้าย คือ ครูชำนาญการ (ค.ศ. 2) โรงเรียนบดินทรเดชา (สิงห์ สิงหเสนี) ๔ จนกระทั่งในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปไตยใหม่ ซึ่งเป็นพรรคขนาดเล็ก แต่ในการเลือกตั้ง พ.ศ. 2554 พรรคฯ ได้รับเลือกตั้งอย่างเหนือความคาดหมาย และได้สมาชิกจำนวน 1 คน ซึ่งนายสุรทิน หัวหน้าพรรค ถูกศาลสั่งเป็นบุคคลล้มละลาย ส่งผลให้นางพัชรินทร์ ได้เลื่อนขึ้นมาเป็นสมาชิกสภาผู้แทนราษฎรแทน
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้ย้ายมาสังกัดพรรคมหาชน และลงสมัครสมาชิกสภาผู้แทนราษฎรในระบบบัญชีรายชื่อ
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2549 –  เหรียญจักรพรรดิมาลา (ร.จ.พ.)
นารถ ถาวรบุตร

| นารถ ถาวรบุตร |
| --- | --- |
เกิด: 16 ตุลาคม พ.ศ. 2448 นารถ ถาวรบุตร
เสียชีวิต: 26 มกราคม พ.ศ. 2524 (75 ปี) กรุงเทพมหานคร
อาชีพ: นักดนตรี นักแต่งเพลง
ปีที่แสดง: พ.ศ. 2468 -
นารถ ถาวรบุตร (16 ตุลาคม พ.ศ. 2448 - 26 มกราคม พ.ศ. 2524) นักดนตรี และนักแต่งเพลงที่มีชื่อเสียง โดยเฉพาะเพลงที่แต่งคู่กับครูแก้ว อัจฉริยกุล
ประวัติ > วัยต้น

เกิดที่จังหวัดราชบุรี เป็นบุตรของนายจู และนางเอี่ยม ถาวรบุตร  เข้าเป็นนักเรียนประจำที่โรงเรียนกรุงเทพคริสเตียนจนถึงชั้นมัธยม 8  ในระหว่างนั้นได้เรียนเปียโนและอ่านโน้ตเพลง จากครูชาวต่างชาติชื่อ มิสแอนนาเบล คอลส์ (แหม่มกอ) เมื่ออายุ 18 ปี ได้ออกจากโรงเรียนไปเป็นนักดนตรีตามบาร์ฝรั่งแถบถนนเจริญกรุง ถนนสีลม ถนนสาทร
ประวัติ > วัยหนุ่ม

พ.ศ. 2468 เมื่ออายุ 20 ปี ได้เข้าเป็นนักดนตรีวงเครื่องสายฝรั่งหลวงของพระเจนดุริยางค์ แล้วสมัครเข้าทำงานที่โรงเรียนพลตำรวจ พร้อมกับเล่นดนตรีตอนกลางคืน และแต่งเพลงให้กับละครร้อง คณะละครปรีดาลัย ของพระนางเธอลักษมีลาวัณ
พ.ศ. 2478 ได้เป็นหัวหน้าวงดนตรีของภาพยนตร์เสียงศรีกรุง กับแต่งเพลงประกอบหนังพูดไว้จำนวนมาก เช่น "ข้างบ้านเรือนเคียง" "เพลินเพลงรัก" "ฉันฝันไป" "เธอกับฉันคือเพลง" "ใจสนองใจ" "หนึ่งทิวา" "เธอใกล้หรือไกล"  เพลงหนึ่งที่มีชื่อเสียง คือ สยามานุสติ นำพระราชนิพนธ์ในพระบาทสมเด็จพระมงกุฎเกล้าเจ้าอยู่หัว มาใส่ทำนองประกอบเรื่อง "ค่ายบางระจัน " ของศรีกรุง  พ.ศ. 2482
ประวัติ > วัยกลางคน

ต่อมา สมัครเข้ารับราชการกรมโฆษณาการในปี พ.ศ. 2484 เป็นนักแต่งเพลงให้กับวงดนตรีกรมโฆษณาการ ที่มีครูเอื้อ สุนทรสนานเป็นหัวหน้าวง แต่เกิดข้อขัดแย้งกันจึงลาออกไปเป็นหัวหน้าวงดนตรีของสำนักงานทรัพย์สินส่วนพระมหากษัตริย์
ประวัติ > วัยเกษียน

พ.ศ. 2495 เป็นหัวหน้าวงดนตรีของโรงงานยาสูบ จนเกษียณอายุราชการในปี พ.ศ. 2508 จากนั้นเป็นครูสอนดนตรี และแต่งเพลงให้กับโรงเรียนเซนต์จอห์น จนเสียชีวิต เมื่อวันที่ 26 มกราคม พ.ศ. 2524
ผลงานเด่น

ทำนองเพลงประกอบภาพยนตร์เสียงศรีกรุง หลายเรื่อง  พ.ศ. 2478-2482 เช่น "ฉันหาหวานใจ"  "พบเธอแล้ว"  "ความรักของฉัน"  "ใจสนองใจ" "ชื่นชีวิต" "แสนอาลัย"  ฯลฯ
ทำนองเพลงประจำหน่วยราชการ เพลงภาพยนตร์และเพลงไทยสากล ร่วมกับ ครูแก้ว อัจฉริยกุล ผู้แต่งคำร้อง เช่น "มาร์ชกองทัพบก" "มาร์ชพิทักษ์สันติราษฎร์"  "ลุ่มเจ้าพระยา" "อาลัยรัก" "คนขาดรัก" "คนจน" "คนเดียว" "คนที่ฉันรัก" "คนพเนจร" "คนมีกรรม" "คนอาภัพ" ฯลฯ
พระเจ้าวรวงศ์เธอ พระองค์เจ้าอนุสรมงคลการ

| พระเจ้าวรวงศ์เธอ พระองค์เจ้าอนุสรมงคลการ |
| --- | --- |
พระเจ้าวรวงศ์เธอ ชั้น 5 พระองค์เจ้าชั้นโท

ประสูติ: 1 เมษายน พ.ศ. 2458 พระตำหนักเขาน้อย จังหวัดสงขลา ประเทศสยาม
สิ้นพระชนม์: 2 มกราคม พ.ศ. 2541 (82 ปี) กรุงเทพมหานคร ประเทศไทย
พระราชทานเพลิง: 11 เมษายน พ.ศ. 2541 พระเมรุวัดเทพศิรินทราวาส
หม่อม: ฟองจันทร์ ศิริวัติ หม่อมอุบล ยุคล ณ อยุธยา
พระบุตร: จันทรจรัสศรี ไพบูลย์เลิศ ภุมรีภิรมย์ เชลล์ มาลินีมงคล อมาตยกุล ปัทมนรังษี เสนาณรงค์ หม่อมเจ้าชาตรีเฉลิม ยุคล หม่อมเจ้าจุลเจิม ยุคล หม่อมเจ้านภดลเฉลิมศรี ยุคล
ราชสกุล: ยุคล
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์
พระมารดา: พระเจ้าวรวงศ์เธอ พระองค์เจ้าเฉลิมเขตรมงคล
ศาสนา: พุทธ 
ยศที่ได้รับการแต่งตั้ง
รับใช้:  ไทย
แผนก/สังกัด: กองทัพไทย
ชั้นยศ:  พลโท  พลเรือโท  พลอากาศโท 
 
พลโท พลเรือโท พลอากาศโท พระเจ้าวรวงศ์เธอ พระองค์เจ้าอนุสรมงคลการ หรือ พระองค์ชายเล็ก (1 เมษายน พ.ศ. 2458 – 2 มกราคม พ.ศ. 2541) เป็นพระโอรสองค์สุดท้องใน สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ กับ พระเจ้าวรวงศ์เธอ พระองค์เจ้าเฉลิมเขตรมงคล (พระธิดาใน สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ซึ่งเป็นพระอนุชาร่วมพระครรโภทรกับพระบาทสมเด็จพระจุลจอมเกล้าเจ้าอยู่หัว) ประสูติเมื่อวันที่ 1 เมษายน พ.ศ. 2458 ที่ตำหนักเขาน้อย จังหวัดสงขลา ขณะที่พระบิดาทรงรับราชการเป็นอุปราชมณฑลปักษ์ใต้ มีพระเชษฐา 2 พระองค์ คือ
พระเจ้าวรวงศ์เธอ พระองค์เจ้าภาณุพันธุ์ยุคล
พระเจ้าวรวงศ์เธอ พระองค์เจ้าเฉลิมพลฑิฆัมพร
พระประวัติ

พระเจ้าวรวงศ์เธอ พระองค์เจ้าอนุสรมงคลการ ประสูติเมื่อวันที่ 1 เมษายน พ.ศ. 2458 ณ พระตำหนักเขาน้อย จังหวัดสงขลา ประเทศสยาม เป็นพระโอรสในนายพลเอก สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ กับ พระเจ้าวรวงศ์เธอ พระองค์เจ้าเฉลิมเขตรมงคล (พระธิดาในจอมพล จอมพลเรือ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช) ซึ่งเป็นพระโสทรานุชาในรัชกาลที่ 5 มีพระเชษฐา 2 พระองค์ คือ
ศาสตราจารย์ พลตรี พลเรือตรี พลอากาศตรี พระเจ้าวรวงศ์เธอ พระองค์เจ้าภาณุพันธุ์ยุคล
พลตรี พระเจ้าวรวงศ์เธอ พระองค์เจ้าเฉลิมพลฑิฆัมพร
พระประวัติ > การศึกษา

ทรงศึกษาชั้นต้นที่โรงเรียนมหาวชิราวุธ จังหวัดสงขลา ในยุคที่หลวงปิยะวิทยาการเป็นอาจารย์ใหญ่ และต่อมาได้ประชวรเป็นพระโรคร้ายจนแทบเอาชีวิตไม่รอด จึงทรงต้องออกจากโรงเรียน พระบิดาทรงตั้งการสอนขึ้นที่พระตำหนักเขาน้อย จนกระทั่งพระบิดาทรงย้ายกลับเข้าพระนคร ประมาณปี พ.ศ. 2468 ในสมัยพระบาทสมเด็จพระปกเกล้าเจ้าอยู่หัว รัชกาลที่ 7 ได้ทรงเข้าศึกษาที่โรงเรียนเทพศิรินทร์ ประมาณ 2-3 ปี จึงได้เสด็จไปศึกษาต่อที่ประเทศอังกฤษ เมื่อพระชันษาเพียง 10 พรรษา และพอครบเกณฑ์เข้ารับดับมหาวิทยาลัยได้ทรงเข้าศึกษาที่ Birmingham University นอกจากนี้ยังได้ทรงศึกษาหลักสูตรอื่น ๆ เพิ่มเติม คือ ฝึกการบินพลเรือนจนได้รับปีกวิทยฐานะ รุ่นที่ 26 และทรงฝึกอบรมหลักสูตรบรรเทาสาธารณภัย รุ่นที่ 5 และในปี พ.ศ. 2490 ได้เสด็จไปศึกษาวิชาทหารเพิ่มเติมในหลักสูตรพาหนะและการขนส่งทางทหาร ที่ Fort Eustis, Virginia. USA
พระประวัติ > สิ้นพระชนม์

พระเจ้าวรวงศ์เธอ พระองค์เจ้าอนุสรมงคลการ สิ้นพระชนม์เมื่อวันที่ 2 มกราคม พ.ศ. 2541 ด้วยพระโรค พระหทัยล้มเหลว สิริพระชันษา 82 ปี 276 วัน ในการนี้ พระบาทสมเด็จพระบรมชนกาธิเบศร​ มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้ หม่อมหลวงอัศนี ปราโมช องคมนตรี เป็นผู้แทนพระองค์ไปพระราชทานนํ้าทรงพระศพ ณ พระที่นั่งทรงธรรม วัดเบญจมบพิตรดุสิตวนารามราชวรวิหาร ในการนี้พระราชทานโกศกุดั่นน้อยทรงพระศพ แวดล้อมด้วยเครื่องสูงตามพระเกียรติยศ และในวันที่ 11 เมษายน พ.ศ. 2541 พระบาทสมเด็จพระบรมชนกาธิเบศร​ มหาภูมิพลอดุลยเดชมหาราช บรมนาถบพิตร พร้อมด้วยพระบรมวงศานุวงศ์ ได้เสด็จพระราชดำเนินมาพระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
การทรงงาน

หลังจากเสด็จกลับจากประเทศอังกฤษแล้ว พระเจ้าวรวงศ์เธอ พระองค์เจ้าอนุสรมงคลการ ได้เข้ารับราชการสังกัดกระทรวงกลาโหม โดยได้รับพระราชทานพระยศว่าที่ร้อยตรี เมื่อวันที่ 6 มกราคม 2481 ประจำกรมพาหนะทหารบก ก่อนจะได้รับพระราชทานพระยศเป็น ร้อยตรี เมื่อวันที่ 1 เมษายน พ.ศ. 2482และได้ทรงย้ายไปประจำการหลายแห่งด้วยกัน เช่น กรมสารวัตรทหารบก กรมทหารสื่อสารในตำแหน่งหัวหน้ากองการภาพ และทรงเป็นที่ปรึกษาสถานีโทรทัศน์กองทัพบกช่อง 5 เป็นต้น และที่สุดครบเกษียณอายุราชการในขณะดำรงพระยศพันเอก สังกัดเหล่าทหารสื่อสาร เมื่อวันที่ 1 ตุลาคม พ.ศ. 2518 และต่อมาในวันที่ 26 ตุลาคม พ.ศ. 2535 ได้รับพระราชทานพระยศ พลตรี พลเรือตรี และพลอากาศตรี
นอกจากนี้ยังทรงดำรงได้รับพระมหากรุณาธิคุณ โปรดเกล้าฯ แต่งตั้งให้ทรงเป็นนายทหารพิเศษ ประจำกรมนักเรียนนายเรือ รักษาพระองค์ โรงเรียนนายเรือ และ ประจำกรมนักเรียนนายเรืออากาศ รักษาพระองค์ โรงเรียนนายเรืออากาศ อีกด้วย และในวันที่ 25 กุมภาพันธ์ พ.ศ. 2540 ได้มีพระบรมราชโองการโปรดเกล้าโปรดกระหม่อม พระราชทานพระยศทหารเป็นกรณีพิเศษ ให้พลตรี พลเรือตรี พลอากาศตรี พระเจ้าวรวงศ์เธอพระองค์เจ้าอนุสรมงคลการ ซึ่งได้ทรงปฏิบัติพระกรณียกิจสนองพระเดชพระคุณในฐานะผู้แทนพระองค์ไปในงานพระราชพิธีต่าง ๆ ด้วยพระวิริยะอุตสาหะอย่างสูงมาโดยตลอด และได้ทรงช่วยเหลือราชการแผ่นดิน เป็นผลดีแก่ประเทศชาติเป็นอย่างยิ่ง เป็น พลโท พลเรือโท พลอากาศโท ตั้งแต่วันที่ 14 กุมภาพันธ์ พ.ศ. 2540 เป็นต้นไป
ความสนพระทัยและการทรงงานด้านภาพยนตร์

พระเจ้าวรวงศ์เธอ พระองค์เจ้าอนุสรมงคลการ สนพระทัยด้านภาพยนตร์ ตั้งแต่พระชนมายุ 17-18 พรรษา ซึ่งขณะนั้นทรงศึกษาอยู่ที่ประเทศอังกฤษ พระเจ้าวรวงศ์เธอ พระองค์เจ้าอนุสรมงคลการ ทรงศึกษาฝึกงานละครที่อังกฤษและภาพยนตร์ที่ฮอลลีวู๊ด โดยทรงรับจ้างเกี่ยวกับงานละครของบริษัทอังกฤษ ชื่อ โกมองห์ บริติส ซึ่งเป็นงานกึ่งรับจ้างกึ่งเรียนในลักษณะฝึกงาน โดยทรงทำตั้งแต่งานเคลื่อนย้ายยกไฟเรื่อยมา จนสุดท้ายได้เป็นผู้ช่วยผู้กำกับ (มีพระนามปรากฏในฐานะผู้ช่วยผู้กำกับสองเรื่อง) ทำให้ทรงรู้จักกับนักเขียนบทละครและดาราชื่อดัง คือ ไอเวอร์ โนเวลโล และเป็นผู้สนับสนุนให้พระองค์ทำหน้าที่คอลล์บอย ซึ่งเป็นตำแหน่งที่สำคัญที่ทำหน้าที่เรียกตัวละครมาเข้าฉาก ทำให้ทรงต้องอ่านบทละครจนจำได้อย่างแม่นยำจึงจะสามารถเรียกตัวละครได้ถูกต้อง ซึ่งนับว่าเป็นประสบการณ์พื้นฐานด้านการละครของพระเจ้าวรวงศ์เธอ พระองค์เจ้าอนุสรมงคลการ
ภายหลังเปลี่ยนแปลงการปกครอง พ.ศ. 2475 ทำให้พระเจ้าวรวงศ์เธอ พระองค์เจ้าอนุสรมงคลการ ตัดสินพระทัยเสด็จกลับประเทศไทย ซึ่งนอกเหนือจากงานในหน้าที่ราชการทหารแล้ว ยังทรงทำละคร โดยทรงเริ่มต้นจากการเป็นที่ปรึกษาของพระนางเธอลักษมีลาวัณ ซึ่งทรงทำละครอยู่หลายเรื่องด้วยกัน โดยเรื่องที่ทรงทำถวายพระนางเธอลักษมีลาวัณทั้งหมดด้วยพระองค์เอง คือเรื่อง สังข์ทอง โดยทรงนำมาแปลงเป็นเรื่องสั้นๆ สมัยใหม่เรียกว่า ละครดึกดำบรรพ์ จากละครทรงย้ายไปผลิตผลงานด้านโทรทัศน์ ท้ายสุดได้ทรงก่อตั้ง บริษัทละโว้ภาพยนตร์ (Lavoa Motion Pic. Prod) สัญลักษณ์พระปรางค์สามยอด สร้างเรื่อง  หนามยอกหนามบ่ง ของไม้เมืองเดิม เมื่อ พ.ศ. 2483 (เอกสารบางเล่ม กล่าวว่า พ.ศ. 2479)โดยจะทรงเขียนบท ถ่ายทำ และล้างฟิล์มด้วยพระองค์เอง
พระเจ้าวรวงศ์เธอ พระองค์เจ้าอนุสรมงคลการ ทรงเป็นหนึ่งในบรรดาผู้สร้างยุคบุกเบิกและผู้นำความแปลกใหม่มาสู่วงการภาพยนตร์ไทย โดยเฉพาะยุคที่เปลี่ยนจาก 16 มม. มาเป็น 35 มม. มีภาพยนตร์เด่นหลายเรื่อง ได้แก่  นางทาษ, เงิน เงิน เงิน, อีแตน, เกาะสวาทหาดสวรรค์ และ  แม่นาคพระนคร
ทรงได้รับรางวัลพิเศษ"ดาราทอง"เนื่องในงานภาพยนตร์แห่งชาติรางวัลพระสุรัสวดี ครั้งที่ 16 ประจำปี พ.ศ. 2535 และการยกย่องเชิดชูเกียรติในฐานะศิลปินแห่งชาติ สาขาศิลปะการแสดง (ผู้สร้างภาพยนตร์-ผู้กำกับภาพยนตร์) ประจำปี พ.ศ. 2539
ตำแหน่งท้ายสุดทรงรับเป็นองค์อุปถัมภ์ของมูลนิธิหนังไทย
ครอบครัว

พระเจ้าวรวงศ์เธอ พระองค์เจ้าอนุสรมงคลการ ทรงเสกสมรสกับ หม่อมฟองจันทร์ ยุคล ณ อยุธยา และ หม่อมอุบล ยุคล ณ อยุธยา โดยมีโอรสธิดาดังนี้
ครอบครัว > ฟองจันทร์ ศิริวัติ

ฟองจันทร์ ศิริวัติ หรือ เจ้าฟองจันทร์ อินทขัติย์ เชื้อสายจากตระกูล ณ เชียงใหม่ (นางงามเชียงใหม่ ครั้งที่ 1 พ.ศ. 2477) โดยมีพิธีแต่งงานแบบชาวเหนือ มีพิธีผูกข้อมือและบายศรีสู่ขวัญโดยเจ้าแก้วนวรัฐ มีพระธิดา ได้แก่
ท่านหญิงจันทรจรัสศรี ไพบูลย์เลิศ พระนามเดิม หม่อมเจ้าจันทรจรัสศรี ยุคล หรือ ท่านหญิงเล็ก (2 กรกฎาคม พ.ศ. 2480 – 17 พฤศจิกายน พ.ศ. 2548) ทรงลาออกจากฐานันดรศักดิ์เพื่อสมรสกับ ประพันธุ์ ไพบูลย์เลิศ มีบุตร 2 คน
คัจฉพงศ์ ไพบูลย์เลิศ
สกลกาจ ไพบูลย์เลิศ
ท่านหญิงภุมรีภิรมย์ เชลล์ พระนามเดิม หม่อมเจ้าภุมรีภิรมย์ ยุคล หรือ ท่านหญิงน้อย (ประสูติ 22 มีนาคม พ.ศ. 2482) ทรงลาออกจากฐานันดรศักดิ์เพื่อสมรสกับ โรมาโน ลุคโก และ ชอง มารี เชลล์ มีบุตร-ธิดา 5 คน
เกอาตอง ลุคโก
วาลีลี ลุคโก
อเล็กซานเดอร์ ลุคโก
ซาเวียร์ ลุคโก
ปิแอร์ ลุยจิ ลุคโก
ครอบครัว > หม่อมอุบล ยุคล ณ อยุธยา ท.จ.ว.

ท่านหญิงมาลินีมงคล อมาตยกุล พระนามเดิม หม่อมเจ้ามาลินีมงคล ยุคล หรือ ท่านหญิงหยอย (24 มิถุนายน พ.ศ. 2483 - 11 มิถุนายน พ.ศ. 2565) ทรงลาออกจากฐานันดรศักดิ์เพื่อสมรสกับ อรุณ อมาตยกุล
ท่านหญิงปัทมนรังษี เสนาณรงค์ พระนามเดิม หม่อมเจ้าปัทมนรังษี ยุคล หรือ ท่านหญิงเม้า (ประสูติ 12 สิงหาคม พ.ศ. 2484) ทรงลาออกจากฐานันดรศักดิ์เพื่อสมรสกับ ทวีศักดิ์ เสนาณรงค์ มีบุตร-ธิดา 3 คน
ปัทมศักดิ์ เสนาณรงค์
ปัทมนิธิ เสนาณรงค์ สมรสกับ ฌาริณีย์ เสนาณรงค์ มีธิดา 1 คน
กอบัว เสนาณรงค์
ปัทมวดี เสนาณรงค์
หม่อมเจ้าชาตรีเฉลิม ยุคล หรือ ท่านชายมุ้ย (ประสูติ 29 พฤศจิกายน พ.ศ. 2485) เสกสมรสกับศริยา บุษปวณิช มีหม่อม คือ วิยะดา อุมารินทร์, ภรณี เจตสมมา และหม่อมกมลา ยุคล ณ อยุธยา มีโอรส-ธิดา 6 คน
หม่อมราชวงศ์ปัทมนัดดา ยุคล หรือ คุณหญิงนุ้ย (เกิด 9 กรกฎาคม พ.ศ. 2506) ในหม่อมศริยา
หม่อมราชวงศ์เดชาเฉลิม ยุคล ในหม่อมศริยา
หม่อมราชวงศ์มงคลชาย ยุคล หรือ คุณชายเอี่ยว (เกิด พ.ศ. 2517) ในหม่อมวิยะดา สมรสกับ มนรดา ยุคล ณ อยุธยา มีบุตร-ธิดา 4 คน
หม่อมหลวงเอวิตา ยุคล หรือ ชะเอม (เกิด พ.ศ. 2537)
หม่อมหลวงอนุชา ยุคล หรือ แอ็กชั่น (เกิด พ.ศ. 2541)
หม่อมหลวงเอมิรินดา ยุคล หรือ อิ่ม (เกิด พ.ศ. 2551)
หม่อมหลวงอมลรดา ยุคล หรือ อุ่น (เกิด พ.ศ. 2553)
หม่อมราชวงศ์สุทธิภาณี ยุคล ในหม่อมภรณี
หม่อมราชวงศ์ศรีคำรุ้ง ยุคล หรือ คุณหญิงแมงมุม (เกิด 13 ตุลาคม พ.ศ. 2527) ในหม่อมกมลา สมรสกับ พลตรี พัชร รัตตกุล
หม่อมราชวงศ์เฉลิมชาตรี ยุคล หรือ คุณชายอดัม (เกิด 28 กันยายน พ.ศ. 2528) ในหม่อมกมลา
พลตรี หม่อมเจ้าจุลเจิม ยุคล หรือ ท่านชายใหม่ (ประสูติ 22 มกราคม พ.ศ. 2490) เสกสมรสครั้งแรกกับ หม่อมศิริพร ยุคล ณ อยุธยา (เสนาลักษณ์) (1 สิงหาคม พ.ศ. 2495 – 12 พฤษภาคม พ.ศ. 2532) มีโอรส-ธิดา 2 คน
หม่อมราชวงศ์รังษิพันธ์ ยุคล หรือ คุณชายเหมา (เกิด 15 มีนาคม พ.ศ. 2518)
หม่อมราชวงศ์จันทรลัดดา ยุคล หรือ คุณหญิงแอร์ (เกิด 4 พฤศจิกายน พ.ศ. 2520) สมรสกับ พลตรี วรรธ อุบลเดชประชารักษ์ มีบุตร 3 คน
พลาย อุบลเดชประชารักษ์
พร้อม อุบลเดชประชารักษ์
พจน์ อุบลเดชประชารักษ์
หม่อมราชวงศ์แม้นนฤมาส ยุคล สวัสดิ์-ชูโต หรือ คุณหญิงแม้น (เกิด 17 กันยายน พ.ศ. 2533) สมรสกับ ต่อสวัสดิ์ สวัสดิ์-ชูโต มีบุตร 1 คน
จุลสวัสดิ์ สวัสดิ์-ชูโต
หม่อมราชวงศ์จันทรนิภา ยุคล หรือ คุณหญิงไหม (เกิด 3 มกราคม พ.ศ. 2535)
หม่อมเจ้านภดลเฉลิมศรี ยุคล หรือ ท่านหญิงยุ้ย (ประสูติ 23 ตุลาคม พ.ศ. 2496)
ผลงาน > หนังสือ

ไปเมืองนอก  - รางวัลยอดเยี่ยมประเภทสารคดี ของคณะกรรมการยูเนสโก (คำนิยมโดย หม่อมราชวงศ์คึกฤทธิ์ ปราโมช)
ตะวันจวนสิ้นแสง   - นวนิยายย้อนยุคสะท้อนสังคมก่อนและหลังการเปลี่ยนแปลงการปกครองในเมืองไทย
งานเขียนเบ็ดเตล็ดในหนังสือต่วย'ตูน
พระเกียรติยศ

| ธรรมเนียมพระยศของ พระเจ้าวรวงศ์เธอ พระองค์เจ้าอนุสรมงคลการ |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้าหม่อมฉัน
การขานรับ: เกล้ากระหม่อม/เพคะ
พระเกียรติยศ > เครื่องราชอิสริยาภรณ์

พลโท พลเรือโท พลอากาศโท พระเจ้าวรวงศ์เธอ พระองค์เจ้าอนุสรมงคลการ ได้รับพระราชทานเครื่องราชอิสริยาภรณ์ ดังนี้
พ.ศ. 2515 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2534 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2506 –  เหรียญจักรมาลา (ร.จ.ม.)
พ.ศ. 2467 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
พระเกียรติยศ > พระยศ > พระยศทางทหาร

1 เมษายน พ.ศ. 2482: นายร้อยตรี
1 มกราคม พ.ศ. 2497: ร้อยเอก
3 พฤษภาคม พ.ศ. 2498: พันตรี
24 กุมภาพันธ์ พ.ศ. 2508: พันโท
แหล่งข้อมูลอื่น

http://www.sakulthai.com/DSakulcolumndetailsql.asp?stcolumnid=2133&stissueid=2532&stcolcatid=1&stauthorid=2 เก็บถาวร 2007-09-26 ที่ เวย์แบ็กแมชชีน
เศกพล อุ่นสำราญ

| เศกพล อุ่นสำราญ |
| --- | --- |
รู้จักในชื่อ: โก้ มิสเตอร์ แซกแมน
เกิด: 13 กันยายน พ.ศ. 2516 (51 ปี)
แนวเพลง: แจ๊ส
อาชีพ: นักแต่งเพลง  นักร้อง นักดนตรี
เครื่องดนตรี: แซกโซโฟน
ช่วงปี: พ.ศ. 2536 - ปัจจุบัน

เว็บไซต์: www.kohmrsaxman.com/
เศกพล อุ่นสำราญ หรือที่รู้จักทั่วไปในชื่อ โก้ มิสเตอร์ แซกแมน (KOH Mr.Saxman) เป็นนักประพันธ์เพลง และเป็นนักดนตรีแซกโซโฟน ที่มีชื่อเสียงคนหนึ่งในประเทศไทย
ประวัติ

โก้เกิดเมื่อวันที่ 13 กันยายน พ.ศ. 2516 จบการศึกษาด้านดนตรีจากคณะครุศาสตร์ จุฬาลงกรณ์มหาวิทยาลัย ปี พ.ศ. 2537 ทั้งที่ก่อนหน้านั้น เขาเรียนด้านบัญชีที่พาณิชย์การพระนคร และมัธยมศึกษาตอนต้นที่โรงเรียนสวนกุหลาบวิทยาลัยนนทบุรี โดยการชักนำและให้โอกาสของ กวินท์วุฒิ กลั่นไพฑูรย์ ให้มาเป็น นักดนตรีอาชีพ ด้วยความที่เห็นว่า โก้จะสามารถทำงานด้านดนตรีได้ดี
เขาจึงเริ่มเป็นนักดนตรีอาชีพตั้งแต่อายุ 15 ปี โดยเล่นแซกโซโฟน ตามโรงแรม, ร้านอาหาร สถานบันเทิงหลายแห่ง ในที่สุดเขาและเพื่อน ๆ จึงตั้งวงดนตรีชื่อว่า Boy Thai และมีอัลบั้มแรกกับวงนี้ โดยการสนับสนุนของ อัมพร จักกะพาก โดยผสมดนตรีแจ๊สและดนตรีไทย เข้าด้วยกันสร้างความแปลกใหม่ให้กับวงการดนตรีไทยในยุค 90'
โก้ได้รับเลือกให้เล่นแซ็กโซโฟนกับวงดนตรีชั้นนำหลายวง เช่น The Jazz Infinity, T-Bone ก่อนจะสร้างวงดนตรีของตัวเอง และมีอัลบั้มเดี่ยวที่ชื่อว่า Mr.Saxman ในที่สุด
เพลงพิเศษ

ราชันแห่งแผ่นดิน (ธันวาคม 2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในโอกาสที่พระองค์ทรงเจริญพระชนมพรรษา 84 พรรษา
คืนความสุขให้ประเทศไทย (พฤศจิกายน 2560)
ศิลปินรับเชิญ

เล่นแซ็กโซโฟนในเพลง คำสาปร้าย ในชิงเกิ้ล คำสาปร้าย ของ Txrbo (2567)
เล่นแซ็กโซโฟนในเพลง เธอคือเหตุผล ในชิงเกิ้ล เธอคือเหตุผล ของ มิ้นท์ อรรถวดี (2566)
เล่นแซ็กโซโฟนในเพลง Go For The Sound ในอัลบั้ม A Sunny Day ของ Wakana (2565)
เล่นแซ็กโซโฟนในเพลง ฉาก ในชิงเกิ้ล ฉาก ของ MOOBman (2565)
เล่นแซ็กโซโฟนในเพลง By The Time I Get To Phoenix ในอัลบั้ม Mood ของ Varitda (2563)
เล่นแซ็กโซโฟนในเพลง Go For The Sound ในชิงเกิ้ล Go For The Sound ของ Wakana (2563)
เล่นแซ็กโซโฟนในเพลง ภาพจากหัวใจ ให้พ่อ ในชิงเกิ้ล ภาพจากหัวใจ ให้พ่อ ของ ที เจ็ตเซ็ตเตอร์ (2560)
เล่นแซ็กโซโฟนในเพลง พบกัน ในชิงเกิ้ล พบกัน ของ จานอู๋ จีรวัฒน์ (2559)
เล่นแซ็กโซโฟนในเพลง When We Make A Home ในอัลบั้ม Still In Love With You ของ Malene Mortensen (2555)
เล่นแซ็กโซโฟนในเพลง เก็บรัก, คู่รัก ในอัลบั้ม ภาษารัก ของ อุ๊บอิ๊บส์ (2555)
เล่นแซ็กโซโฟนในเพลง คำตอบในแววตา, บ้านสีฟ้า ในอัลบั้ม O Warot ของ โอ วรต (2555)
เล่นแซ็กโซโฟนในเพลง Vibrations ในอัลบั้ม Diamonds ของ Jonathan Fritzén (2553)
เล่นแซ็กโซโฟนในเพลง ชีวิตผิดแลน ในอัลบั้ม ในอัลบั้ม Boyd-Nop ของ บอย โกสิยพงษ์ และ นภ พรชำนิ (2553)
เล่นแซ็กโซโฟนในเพลง แปลงกาย, เธอคือหวานใจ, ใจตรงกัน, เป็นแฟนฉันหน่อย ในอัลบั้ม แปลงกาย On The Jazz ของ Bun Suwannochin (2552)
เล่นแซ็กโซโฟนในเพลง นาฬิกาตาย ในอัลบั้ม Save My Life ของ บอดี้สแลม (2550)
เล่นแซ็กโซโฟนในเพลง Song for Dad ในอัลบั้ม The Miracle ของ Infinity (2550)
เล่นแซ็กโซโฟนในเพลง มักง่าย ในอัลบั้ม ไอซ์ วิท ยู ของ ไอซ์ ศรัณยู (2550)
เล่นแซ็กโซโฟนในเพลง เบาหวาน ในอัลบั้ม Smooth Clash ของ แคลช (2549)
เล่นแซ็กโซโฟนในเพลง ฉันเป็นของเธอ ในอัลบั้ม เมื่อหัวใจยังมีรัก ของ ศรัณย่า ส่งเสริมสวัสดิ์ (2548)
เล่นแซ็กโซโฟนในอัลบั้ม มุมมองของตัวหนอน ของ พลอย (2546)
เล่นแซ็กโซโฟนในเพลง พบคู่เมื่อสาย ในอัลบั้ม น้ำคำ น้ำใจ น้ำตา ของ วรานุช พุทธชาต (2546)
เล่นโซบราโน แซ็กโซโฟนในอัลบั้ม Emotion ของ นัท มีเรีย (2545)
เล่นแซ็กโซโฟนในเพลง หนึ่งดาว ในอัลบั้ม LOVE STORIES ของ ศิรศักดิ์ อิทธิพลพาณิชย์ (2544)
เล่นแซ็กโซโฟนในเพลง ลาจากเธอ ในอัลบั้ม ปกแดง ของ โลโซ (2544)
เล่นแซ็กโซโฟนในอัลบั้ม วอนลมฝากรัก ของ วรานุช พุทธชาต (2543)
เล่นแซ็กโซโฟนในอัลบั้ม ความรักเหมือนยาขม ของ วรานุช พุทธชาต (2543)
เล่นแซ็กโซโฟนในเพลง ไม่ต้องมีคำบรรยาย ในอัลบั้ม MONEY MONEY ของ มิสเตอร์ทืม (2542)
เล่นอัลโตแซ็กในอัลบั้ม นัท มีเรีย เบนเนเดดตี้ ของ นัท มีเรีย (2539)
เล่นแซ็กโซโฟนในอัลบั้ม Day Shock (2539)
เล่นแซ็กโซโฟนในอัลบั้ม My Special One ของ วิยะดา โกมารกุล (2538)
รางวัลที่ได้รับ

2533 : นักดนตรีดีเด่นการประกวดดนตรีรายการ Coke Music Award
2534 : ชนะเลิศการประกวดวงดนตรีรายการ Nescafe' Music Festival
2535 : ชนะเลิศการประกวดวงดนตรี Yamaha Thailand Band Explosion (สยามกลการ) ประเภทอาชีพ
2536 : เครื่องเป่ายอดเยี่ยมจากการประกวดวงดนตรีโดยสมาคมดนตรีแห่งประเทศไทย
2538 : เพลงบรรเลงยอดเยี่ยม “เพลง A day on Sado Island” จาก album Siamese Samba (วง Boy Thai) จากสีสันอวอร์ด
2546 : เพลงบรรเลงยอดเยี่ยม “เพลง Rush hour” จาก album Mr.Saxman จากสีสันอวอร์ด
2553 : เพลงบรรเลงยอดเยี่ยม “เพลง Happy Moment จาก album Happy Moment จากคมชัดลึก อวอร์ด
2554 : รางวัลศิษย์เก่าดีเด่น จาก มหาวิทยาลัยเทคโนโลยีราชมงคลพระนคร (พณิชยการพระนคร)
2561 : รางวัลศิษย์เก่าดีเด่น จาก คณะครุศาสตร์ จุฬาลงกรณ์มหาวิทยาลัย
2565 : 30 พฤศจิกายน 2565 เข้ารับพระราชทานปริญญาดุริยางคศาสตร์ ดุษฎีบัณฑิตกิตติมศักดิ์ สาขาดุริยางคศิลป์ตะวันตก คณะ​ศิลปกรรม​ศาสตร์​ มหา​วิทยาลัย​ราชภัฏ​สงขลา ประจำปี 2565 ณ มหาวิทยาลัยราชภัฏสุราษฎร์ธานี จ.สุราษฎร์ธานี